SQ พุ่งพรวด 9% แรงสุดรอบ 3 เดือน รับไตรมาส 3 พลิกกำไร 16.88 ลบ.
SQ พุ่งพรวด 9% แรงสุดรอบ 3 เดือน รับไตรมาส 3 พลิกกำไร 16.88 ลบ. ล่าสุดอยู่ที่ 1.69 บาท บวก 0.14 บาท หรือ 9.03% มูลค่าซื้อขาย 9.06 ล้านบาท
SQ พุ่งพรวด 9% แรงสุดรอบ 3 เดือน รับไตรมาส 3 พลิกกำไร 16.88 ลบ. ล่าสุดอยู่ที่ 1.69 บาท บวก 0.14 บาท หรือ 9.03% มูลค่าซื้อขาย 9.06 ล้านบาท
11 พ.ย. 2563

ผู้สื่อข่าวรายงานว่า ราคาหุ้น บริษัท สหกลอิควิปเมนท์ จำกัด (มหาชน) หรือ SQ  ล่าสุด ณ เวลา 10.51 น.อยู่ที่ 1.69 บาท บวก 0.14 บาท หรือ 9.03% สูงสุดที่ 1.72 บาท ต่ำสุดที่ 1.65 บาท ด้วยมูลค่าซื้อขาย 9.06 ล้านบาท

ทั้งนี้ ราคาหุ้นปรับตัวขึ้นสูงสุดในรอบ 3 เดือน นับตั้งแต่ราคาหุ้นอยู่ที่ระดับ 1.80 บาท เมื่อวันที่ 13 ส.ค.2563 หลังบริษัทรายงานผลการดำเนินงานไตรมาส 3/63 พลิกมีกำไรสุทธิ 16.88 ล้านบาท กำไรสุทธิต่อหุ้น 0.01 บาท เพิ่มขึ้นเมื่อเทียบกับช่วงเดียวกันของปีก่อนที่ขาดทุนสุทธิ 266.26 ล้านบาท ขาดทุนสุทธิต่อหุ้น 0.23 บาท
พร้อมชี้แจงว่าไตรมาส 3/63 พลิกกลับมาเป็นกำไรเมื่อเทียบกับไตรมาส 3/62 ที่ขาดทุน 266 ล้านบาท เนื่องจากบริษัทได้ปรับปรุงการดำเนินงานของโครงการเหมืองแม่เมาะ 8 ให้สามารถทำผลผลิตได้ตามแผนงาน โดยปริมาณผลผลิตเพิ่มขึ้นจากไตรมาส 2/63 ร้อยละ 2 และมีปริมาณผลผลิตเพิ่มขึ้นจากช่วงเดียวกันของปีก่อนร้อยละ 71 จากประสิทธิภาพในการบริหารจัดการงานและจัดเตรียมความพร้อมพื้นที่การทำงานในช่วงหน้าฝน
อีกทั้งการจัดการเครื่องจักรเข้ามาช่วยเสริมงานจากโครงการเหมืองแม่เมาะ 7 ที่สิ้นสุดการทำงานไปในไตรมาส 1/63
ส่วนในโครงการเหมืองหงสามีกำไรขั้นต้นไม่เปลี่ยนแปลงจากไตรมาสก่อนหน้า แม้ว่าจะเข้าสู่ช่วงฤดูฝน เนื่องจากโครงการเหมืองหงสามีรายได้ในส่วนของงาน Operation and Maintenance (O&amp;M) เพิ่มเข้ามาตั้งแต่ต้นปี 63